alexandrainst/scandi-wiki huggingface dataset:
Birkivefari

Acleris notana er tegund af fiðrildum í Tortricidae. Hún finnst um mestalla Norður Evrópu, þar á meðal á Íslandi. Hún hefur einnig fundist í Norður Ameríku, þar sem hún hefur verið skráð í Illinois. 

Vænghafið er 15–17 mm.

Lirfurnar nærast á Alnus glutinosa, Betula, Fagus, Populus, Rubus og Pyrus tegundum. Lirfurnar sjást frá maí til júní og ágúst til september. (í Bretlandi)

Á Íslandi getur hún valdið miklum skaða í birkiskógum.

Tilvísanir

Tortricidae
Skordýr á Íslandi
Meindýr
Michel Temer

Michel Miguel Elias Temer Lulia (f. 23. september 1940) er brasilískur lögfræðingur og stjórnmálamaður sem var 37. forseti Brasilíu. Hann tók við embættinu þann 31. ágúst árið 2016 eftir að forvera hans, Dilmu Rousseff, var vikið úr embætti af brasilíska þinginu. Hann hafði verið varaforseti Brasilíu frá árinu 2011 og starfandi forseti frá 12. maí 2016, þegar Rousseff var tímabundið svipt embætti á meðan þingið ræddi um vantrauststillögu gegn henni. Temer er elsti maðurinn sem hefur gegnt embættinu.

Þann 31. ágúst 2016 kaus brasilíska þingið með 61 atkvæði gegn 20 að leyfa Temer að ljúka öðru kjörtímabili Rousseff, sem lauk þann 1. janúar 2019. Í fyrstu ræðu sinni sem forseti kallaði Temer eftir því að ríkisstjórnin beitti sér fyrir „þjóðarviðreisn“ og bað brasilísku þjóðina að treysta sér. Hann lýsti einnig yfir að hann hyggðist koma á umbótum í brasilíska lífeyriskerfinu og verkalögum og koma á aðhaldi í ríkisútgjöldum. Sem starfandi forseti opnaði Temer sumarólympíuleikana árið 2016 í Rio de Janeiro.

Temer er viðriðinn mörg sömu spillingarmálin og leiddu til þess að Rousseff var vikið úr embætti auk þess sem hann hefur verið sakaður um mútuþægni og hindrun á framgangi réttvísinnar. Því voru að minnsta kosti tvær tilraunir gerðar til að lýsa gegn honum vantrausti á þingi og víkja honum úr embætti en bandamenn hans á þingi vörðu hann vantrausti til loka embættistíðar hans. Samkvæmt könnunum studdu um 81% Brasilíumanna að Temer yrði kærður og sviptur embætti líkt og Rousseff. Í skoðanakönnunum mældist Temer jafnan sem einn óvinsælasti forseti í sögu Brasilíu.

Temer bauð sig ekki fram til endurkjörs í forsetakosningunum sem fóru fram 2018 og lét því af embætti í byrjun ársins 2019. Í mars árið 2019 var Temer handtekinn vegna rannsókna á ýmsum spillingarmálum úr stjórnmálaferli hans.

Tilvísanir

Forsetar Brasilíu
Uxabrimsa

Uxabrimsa (fræðiheiti: Hypoderma bovis) er sníkjufluga af brimsuætt sem veldur lirfuóværu í nautgripum. Flugan er lík hungangsflugu í útliti og er um 1,5 cm gul- og brúnloðin. Uxabrimsan verpir á bak nautgripana, hún hvorki stingur né meiðir nautgripi heldur sleppir eggjum sínum á þá, því þykir furðulegt að kýrnar verða sem óðar af hræðslu þegar flugurnar herja á þær. Lirfur hennar naga sig inn í líffæri kúnna, drepa þær ekki en valda kvölum.

Skordýr
Sníkjudýr
Brimsur
Meindýr
Hólmur

Hólmur er jörð í lögsagnarumdæmi Reykjavíkur. Það var efsta býlið í Reykjavík. Það stendur við Hólmsá í jaðri Hólmshrauns, sunnan Suðurlandsvegar. Jörðin var árið 1234 orðin eign Viðeyjarklausturs. Í Jarðabókinni frá 1703 er sagt frá jörðinni Hraunstún sem hafi verið milli Hólms og Elliðavatns og að þar hafi verið kirkjustaður en Hrauntún farið í eyði og bærinn verið fluttur að Hólmi. Við fornleifaskráningu árið 1981 kom í ljós að kirkjugarður hefur verið skammt frá bæjarhúsum á Hólmi.
Eftir siðaskiptin varð Hólmur konungseign. Í jarðabókinni frá 1703 segir að skógur sé aldeilis eyddur að Hólmi og lítið hrís sé þar. Hólmur var í ríkiseigu til ársins 1960 en var þá keypt af Reykjavíkurborg.
Ekki er búskapur á Hólmi. Býlið  Bakkakot byggðist úr landi Hólms árið 1950 sem og sumarhúsabyggð á bökkum Hólmsár og Suðurár. Á stríðsárunum voru braggahverfin Camp Aberdeen og birgðageymslan Geitháls Dump við Geitháls. Jarðarmörk Grafar og Hólms liggja um Almannadal.

Heimildir 
 Anna Lísa Guðmundsdóttir, Fornleifaskráning vegna tvöföldunar Suðurlandsvegar frá gatnamótum við Vesturlandsveg austur að Hólmsá, Minjasafn Reykjavíkur, Skýrsla nr. 152, 2010
  Hólmur - Hrauntún - Rauðhólar - Gvendarbrunnar (ferlir.is)
Landafræði Reykjavíkur
 Suðurlandsvegur frá Hólmsá ofan Reykjavíkur að Hveragerði
Elliðavogshraun

Elliðavogshraun er hraun sem rann niður farveg Elliðaár úr stórum dyngjugíg sem heitir Leitin og er fyrir austan Bláfjöll. Elliðavogshraun er  afmarkaður hluti  af Leitarhrauni. Þunnfljótandi hraun rann um Sandskeið, niður í Lækjarbotna og þaðan  ofan í Elliðavatn. Þegar hraunið komst í snertingu við vatnið urðu miklar sprengingar og gufugos sem mynduðu gervigíganna Rauðhóla.

Sjá einnig 
 Leitin (eldstöð)
 Rauðhólar

Heimild 
  Hólmur - Hrauntún - Rauðhólar - Gvendarbrunnar (ferlir.is)

Hraun á Íslandi
Elliðavatn
Landafræði Reykjavíkur
Geitháls

Geitháls er býli í lögsagnarumæmi Reykjavíkur. Það var byggt árið 1907 úr jörðinni Vilborgarkoti sem þá lagðist í eyði. Guðmundur Magnússon byggði upp Geitháls en hann bjó áður í Elliðakoti. Geitháls var við gatnamót Þingvallavegar og Suðurlandsvegar. Þar var tvílyft hús á steinhlöðnum kjallara. Á Geithálsi var búskapur og greiðasala. Þar var símstöð frá 1909. Algengt var að Reykvíkingar færu í útreiðartúra á sunnudögum að Geithálsi. Blómatími Geit háls sem vinsæls áfangastaðar stóð þar til bílaumferð jókst og vegur til  Þingvalla yfir Mosfellsheiði var aflagður eftir Alþingishátíðina 1930. Vegurinn varð eftir það kallaður gamli Þingvallavegur. Herlið Breta tók yfir Geitháls árið 1940.

Heimildir 
 Anna Lísa Guðmundsdóttir, Fornleifaskráning vegna tvöföldunar Suðurlandsvegar frá gatnamótum við Vesturlandsveg austur að Hólmsá, Minjasafn Reykjavíkur, Skýrsla nr. 152, 2010
Landafræði Reykjavíkur
Íslenskir bæir
 Geitháls (ferlir.is)
Oestrus

Oestrus er ættkvísl af brimsuflugum.

Tilvísanir 

Skordýr
Sníkjudýr
Meindýr
Cephenemyia trompe

Cephenemyia trompe er flugutegund sem var fyrst lýst af Adolph Modéer 1786.  Tegundin finnst á norðurlöndunum. Engin undirtegund er skráð í Catalogue of Life.

Tilvísanir 

Skordýr
Sníkjudýr
Meindýr
Cephenemyia

Cephenemyia er tegund af flugum sem sníkja á hjartardýrum.

Myndir

Tilvísanir 

Skordýr
Sníkjudýr
Meindýr
Ichneumon

Ichneumon er ættkvísl sníkjuvespna í ættinni Ichneumonidae. Þær sníkja yfirleitt á lirfum fiðrilda eða bjalla.

Valdar tegundir
Ættkvíslin inniheldur um 270 tegundir (sumir halda fram meiri fjölda: 60.000 eða fleiri.):

 Ichneumon eumerus
 Ichneumon extensorius Linnaeus 1758 Móanálvespa
 Ichneumon insidiosus Wesmael, 1844
 Ichneumon lariae Curtis, 1835
 Ichneumon ligatorius Thunberg, 1822 Heiðanálvespa
 Ichneumon nyassae Heinrich,1967
 Ichneumon rubriornatus Cameron,1904 
 Ichneumon sarcitorius Linnaeus, 1758 
 Ichneumon tottor Thunberg,1822  
 Ichneumon unicinctus Brullé,1846

Tilvísanir 

 Biolib
 Waspweb

Nálvespur
Sníkjuvespur
Ichneumon lariae

Ichneumon lariae er tegund af sníkjuvespum sem var lýst af Curtis 1835. Hún er skærrauð á lit og er frá Norður-Ameríku (aðallega Kanada) og Rússlandi og Grænlandi.

Undirtegundir 

Tegundin skiftist í eftirfarandi undirtegundir:

 I. l. taimyrensis (Heinrich, 1978)
 I. l. magadanicus (Ozols, 1973)
 I. l. aurivillii (Roman, 1916) Einlend í grænlandi.

Tilvísanir

 
Sníkjuvespur
Cobboldia

Cobboldia er ættkvísl sníkjuflugna af ættinni Oestridae. Fullvaxnar flugur Cobboldia elephantis verpa eggjum sínum nálægt munni eða við rót skögultanna asíufíls, meðan hin skylda Cobboldia loxodontis (=Platycobboldia loxodontis) sníkir á afríkufílum. Lirfurnar klekjast og þroskasr í munnholi og fara síðar í maga. Við þroska fara þriðja stigs lirfurnar úr munni og falla til jarðar þar sem þær púpa sig. Útdauð  Cobboldia russanovi er þekkt frá frosnum hræjum loðfíla. Cobboldia roverei Gedoelst, 1915 (=Rodhainommia roverei) hefur fundist í afrískum skógarfílum.

Ættkvíslin heitir eftir Thomas Spencer Cobbold (1828 - 1886) sem lýsti fyrstu teguninni sem Gastrophilus elephantis.

Tilvísanir 
Grunin, K.Y. 1973. The first finding of the stomach bot-fly larvae of the mammoth: Cobboldia (Mamontia, subgen. n.) russanovi, sp. nov. (Diptera, Gasterophilidae). Entomol. Obozr. 52: 228-33. [English translation, 1973, Entomol. Rev. 52(1): 165-69.]
Pont, A. (1976) Dagsetning og höfundur Cobboldia elephantis (Diptera: Gasterophilidae). Zeitschrschrift fur Angewandte Zoologie 63: 23

Ytri tenglar 
 Lífsferill

Tilvísanir 

Skordýr
Sníkjudýr
Meindýr
Hrossygla

{{Taxobox
| image = Apamea zeta.jpg
| regnum = Dýraríki (Animalia)
| phylum = Liðdýr (Arthropoda)
| subphylum = Hexapoda
| classis = Skordýr (Insecta)
| ordo = Hreisturvængjur (Lepidoptera)
| superfamilia = Noctuoidea
| familia = Ygluætt (Noctuidae)
| tribus = Apameini
| genus = Apamea
| species = A. zeta
| binomial = Apamea zeta
| binomial_authority = (Treitschke, 1825)
| synonyms =
Abromias exulis (Lefebvre, 1836)
Abromias zeta (Treitschke, 1825)
Apamea borea Herrich-Schäffer, 1852
Apamea exulis (Lefebvre, 1836)
Apamea maillardi (Geyer)
Apamea murrayi (Gibson, 1920)
Apamea nichollae (Hampson, 1908)
Apamea zeta carptodistincta Rakosy, Stangelmaier & Wieser, 1996
Apamea zeta cyanochlora Varga, 1976
Apamea zeta pseudopernix Varga, 1977
Apamea zeta sandorkovacsi Peregovits & Varga, 1984
Crymodes borea Guenée, 1852
Crymodes exulis (Lefebvre, 1836)
Crymodes zeta rofana Wolfberger, 1952
Exarnis difflua Geyer, 1837
Hadena exulis Lefebvre, 1836
Hadena gelata Lefebvre, 1836
Hadena zeta var. curoi Calberla, 1888Noctua pernix Geyer, 1832Polia clandestina Boisduval, 1928Polia zeta Treitschke, 1825
}}

Hrossygla (fræðiheiti: Apamea zeta) er fiðrildi af ygluætt (Noctuidae). Hún er með holarktíska útbreiðslu og finnst um norðurhvel. Það finnst um Evrópu og norðurhluta Norður-Ameríku.

Vænghafið er 43–50 mm. Fiðrildið er nokkuð breytilegt, en er yfirleitt grágrænt. Fiðrildin fljúga frá júlí til ágúst á Bretlandi.

Lirfan nærist á ýmsum grösum. Í Norður-Ameríku finnst lirfan á vinglum í fjallatúndrubúsvæði.

Hún finnst um allt land á Íslandi.

UndirtegundirApamea zeta assimilis Apamea zeta cyanochlora (Búlgaría)Apamea zeta downesi Mikkola, 2009 (Norður Ameríka)Apamea zeta hellernica (Grikkland)Apamea zeta marmorata Apamea zeta murrayi (Gibson, 1920) (Norður Ameríka)Apamea zeta nichollae Hampson, 1908 (Norður Ameríka)Apamea zeta pelagica Mikkola, 2009 (Norður Ameríka)Apamea zeta sanderkovacsi (Rúmenía)Apamea zeta zeta (mestöll Evrópa)

Fyrrum undirtegund Apamea zeta alticola er nú talin fullgild tegund, Apamea alticola'' (Smith, 1891).

Tilvísanir

Ytri tenglar
Apamea zeta up Mississippi Entomological Museum
Lepiforum.de

 
Ygluætt
Skordýr á Íslandi
Hringygla

Hringygla (fræðiheiti: Mniotype adusta) er fiðrildi af ygluætt (Noctuidae) sem var fyrst lýst af Eugen Johann Christoph Esper 1790. 

Hún finnst víða á Íslandi.

Tilvísun

 
Ygluætt
Skordýr á Íslandi
Húshumla

Húshumla (fræðiheiti: Bombus lucorum) er tegund af humlum, útbreidd og algeng um Evrópu. Fræðiheitið er víða notað yfir nauðalíkar og illaðgreinanlegar tegundir af humlum. Jafnvel svo að 1983, Scholl og Obrecht gerðu Bombus lucorum complex til að útskýra þrjár tegundir (B. lucorum, Bombus magnus, and Bombus cryptarum) sem eru illaðgreinanlegar í útliti. Nýleg endurskoðun á öllum þessum tegundum hefur útskýrt hvernig útbreiðslan er í Evrópu og Norður Asíu, næstum yfir að Kyrrahafi. B. lucorum nær að Barentshafi í norðri. Hinsvegar í suður Evrópu er hún hálendistegund með útbreiðslu sem nær aldrei alveg að Miðjarðarhafi.

Í samanburði við aðrar humlutegundir eru húshumlur með styttri tungu sem hentar á blóm með grunnan botn eins og fífla og baldursbrár. Þær nota hana einnig til að ræna blómasafa úr blómum með dýpri blómbotn. Vinnubýin nota harða hornhulsu um tunguna til að gera holu í blómið, svo þær ná safanum án þess komast í snertingu við frjóin. Þar af leiðandi frjóvgar hún ekki blómið.

Hún er nýlegur landnemi á Íslandi.

Ætt 
Bombus lucorum tilheyrir ættkvísl hunangsflugna (Bombus) og undirættinni Bombus sensu stricto, sem telur fimm tegundir í Evrópu: B. terrestris, B. sporadicus, B. lucorum, B. magnus og B. cryptarum. B. lucorum er skyldust B. terrestris, B. cryptarum, og B. magnus, með örfáum illgreinanlegum einkennum til að skilja þær í sundur.

Tilvísanir

Hunangsflugur
Skordýr á Íslandi
Fáni Grenada

Fáni Grenada er settur saman af tveimur gulum og tveimur grænum þríhyrningum ásamt rauðum borða umhverfis. Rauði hliðarborðinn umhverfis fánann hefur 6 gular fimm arma stjörnur. Í miðju fánans er síðan sú sjöunda. Stjörnurnar 7 tákna þau 7 fylki og höfuðborgina St. George's.

Í græna þríhyrningnum til vinstri er muskotávöxtur, sem er ein af mikilvægustu landbúnaðarafurðum Grenada.

Rauði liturinn táknar hugrekki og baráttumóð, sá guli sólina og græni landræktina. Fáninn var formlega tekin í gildi 7. febrúar árið 1974.

Hlutföll eru 3:5.

heimildir 

Grenada
Grenada
Glæmur

Glæmur (fræðiheiti: Phasmidia) eru ættbálkur skordýra sem telur um 2.000 tegundir sem lifa aðalega í gróskumiklum jörðum hitabeltisskóga en finnast einnig í kjarri og þyrnaflækjum á Grassléttum. Kunnugusta og algengasta glæmutegundin er förustafur.

Glæmur
LOL (^^,)

LOL <(^^,)> er plata söngvarans Basshunter og kom hún var gefin út um í 28. ágúst 2006.

Lagalisti

Tilvísanir

Tenglar 
 Opinber vefsíða Basshunters

Hljómplötur gefnar út árið 2006
Basshunter hljómplötur
Gaddaglæma

Gaddaglæma (fræðiheiti: Aretaon asperrimus) er skordýr sem tilheyrir ættbálk glæma. Gaddaglæman er um 5–9 cm á lengd og finnst helst á Borneó. Hún hefur hárbeitta gadda á höfði, frambol og fótum, svo rándýrum þykir ekki árennilegt að ráðast á hana.

Glæmur
Brynjuglæma

Brynjuglæma (fræðiheiti: Euyancantha horrida) er tegund glæmu sem býr á Nýju-Gíneu. Hún er alsett smáþyrnabroddum.

Glæmur
Draugaglæma

Draugaglæma (fræðiheiti: Extatosoma tiaratum) er tegund glæmu sem lifir í Ástralíu og Nýja-Gíneu.

Glæmur
Now You're Gone - The Album

Now You're Gone - The Album er plata söngvarans Basshunter og kom hún var gefin út um í 14. júlí 2008.

Lagalisti

Tilvísanir

Tenglar 
 Opinber vefsíða Basshunters

Hljómplötur gefnar út árið 2008
Basshunter hljómplötur
Kuomintang

Kuomintang Kína eða KMT; oft þýtt sem Þjóðernisflokkur Kína, er valdamikill stjórnmálaflokkur í Lýðveldinu Kína á Taívan sem situr um þessar mundir í stjórnarandstöðu á taívanska löggjafarþinginu.

Forveri Kuomintang var Byltingarbandalagið (Tongmenghui), sem var ein hreyfinganna sem steypti af stóli Tjingveldinu og stofnaði lýðveldi í Kína árið 1912. Song Jiaoren og Sun Yat-sen stofnuðu Kuomintang stuttu eftir Xinhai-byltinguna árið 1911. Sun varð forseti kínverska lýðveldisins til bráðabirgða eftir stofnun þess en hann steig til hliðar svo Yuan Shikai gæti gerst forseti stuttu síðar. Chiang Kai-shek tók síðar við forystu Kuomintang, stofnaði þjóðlegan byltingarher og tókst með norðurherför sinni árið 1928 að sameina Kína á ný eftir að ríkið hafði klofnað í umráðasvæði fjölmargra stríðsherra í kjölfar hruns Tjingveldisins. Kuomintang réð yfir Kína til ársins 1949 en þá tapaði flokkurinn kínversku borgarastyrjöldinni gegn kommúníska Alþýðulýðveldinu Kína. Stuðningsmenn Kuomintang flúðu til Taívan og stofnuðu þar gerræðislegt flokksræði. Ríkisstjórn Kuomintang á Taívan hélt sæti Kína í Sameinuðu þjóðunum til ársins 1971.

Flokksræði Kuomintang á Taívan lauk árið 1987 og ýmsar umbætur frá og með tíunda áratuginum hafa dregið nokkuð úr völdum flokksins. Kuomintang er þó enn einn helsti stjórnmálaflokkur Taívans og sat síðast við völd frá 2008 til 2016. Í kosningum árið 2016 tapaði flokkurinn hins vegar bæði þing- og forsetakosningum fyrir Lýðræðislega framfaraflokknum og frambjóðanda hans, Tsai Ing-wen.

Undirstoð hugmyndafræði flokksins eru „þrjú lögmál fólksins“ sem Sun Yat-sen lagði drög að. MNT er meðlimur í „bláa flokksbandalaginu“ sem styður að stefnt verði að stjórnarsameiningu við meginlandið. Kuomintang hefur þó neyðst til að draga úr sumum kröfum sínum þar sem sameining við meginland Kína er í reynd afar langsótt. Kuomintang heldur opinberlega stefnu um „eitt Kína“ og lítur formlega svo á að ríkisstjórn Lýðveldisins Kína á Taívan sé hin eina lögmæta ríkisstjórn Kína en ekki meginlandsstjórn Alþýðulýðveldisins Kína. Í því skyni að draga úr spennu í samskiptum við alþýðulýðveldið hefur KMT þó frá árinu 2008 viðurkennt stefnu sem útilokar sameiningu, sjálfstæði og valdbeitingu á Taívan.

Tilvísanir

Stofnað 1912
Kínverskir stjórnmálaflokkar
Taívanskir stjórnmálaflokkar
Bass Generation

Bass Generation er plata söngvarans Basshunter og kom hún var gefin út um í 25. september 2009.

Lagalisti

Tilvísanir

Tenglar 
 Opinber vefsíða Basshunters

Hljómplötur gefnar út árið 2009
Basshunter hljómplötur
Ian McDiarmid

Ian McDiarmid (f. 11. ágúst 1944) er skoskur leikari. Hann er þekktastur fyrir að leika Palpatine/Darth Sidious í Stjörnustríðs-myndunum.

Skoskir leikarar
Calling Time

Calling Time er plata söngvarans Basshunter og kom hún var gefin út um í 13. maí 2013.

Lagalisti

Tilvísanir

Tenglar 
 Opinber vefsíða Basshunters

Hljómplötur gefnar út árið 2013
Basshunter hljómplötur
Ásthildur Sturludóttir

Ásthildur Sturludóttir (fædd 10. júní 1974) er bæjarstjóri á Akureyri.

Einkalíf 
Ásthildur er uppalin í Stykkishólmi. Foreldrar hennar eru hjónin Sturla Böðvarsson, fyrrum bæjarstjóri í Stykkishólmi, samgönguráðherra og forseti Alþingis, og Hallgerður Gunnarsdóttir, lögfræðingur.

Eiginmaður hennar er Hafþór Gylfi Jónsson frá Patreksfirði. Saman eiga þau 1 barn.

Menntun og starfsferill 
Ásthildur er með BA-próf í stjórnmálafræði frá Háskóla Íslands og MPA-gráðu (Master of Public Administration) í opinberri stjórnsýslu frá PACE University í New York. 

Hún starfaði áður sem verkefnisstjóri á rektorsskrifstofu og markaðs- og samskiptasviði Háskóla Íslands. Hún var einnig verkefnisstjóri við byggingu tónlistar- og ráðstefnuhússins Hörpu, framkvæmdastjóri Samtaka sveitarfélaga á Vesturlandi og atvinnuráðgjafi hjá SSV-þróun og ráðgjöf.

Ásthildur var bæjarstjóri í Vesturbyggð 2010-2018 og bæjarstjóri á Akureyri frá 2018.

Heimildir 

Bæjarstjórar Akureyrar
Íslenskar konur
Íslenskir stjórnmálafræðingar
Butterworth (Penang)

Butterworth er stærsti bærinn á meginlandshluta Penang í Malasíu. Hann er um 3 km austan við George Town (Penang), höfuðstað fylkisins, hinum megin við Penangsund. Íbúar voru rúmlega 70 þúsund árið 2010.

Borgin er nefnd eftir William John Butterworth sem var ríkisstjóri fyrir  Breska Austur-Indíafélagið 1843-1855.

Borgir í Malasíu
Penang
Granni

Granni er foss í Fossárdal inn af Þjórsárdal. Við hlið hans er öllu þekktari foss; Háifoss.

Fossar á Íslandi
Þjórsárdalur
Skeiða- og Gnúpverjahreppur
Friðlýst svæði á Íslandi
Öxarárfoss

Öxarárfoss er foss í Öxará við Þingvelli. Þar fellur áin fram af misgengisbrún í Þingvallahrauni. Þetta er sama misgengi og myndar Almannagjá. Fossinn er rúmlega 12 m hár. Síðan fellur áin í flúð fram af stórgrýtisurðinni neðanundir fossinum og niður í botn gjárinnar. Flúðin er um tveggja metra há. Heildarfallhæðin er því um 14 m. Breidd fossins er mjög misjöfn eftir vatnsmagni árinnar. Þegar mikið er í henni fyllir hún út í skarðið í brún gjárinnar sem er 26,5 m á breidd. Oftast er hann þó 5-10 m á breidd.

Björn Th. Björnsson listfræðingur lýsti Öxarárfossi og umgjörð hans:
„Þótt Öxarárfoss sé ekki mikill í mælingum, er hann sérkennilega fagur, og ber margt til þess. Hann fellur af jafnri brún og hæfilega breiðri til að ljá honum einkar þokkafull hlutföll. Stórgrýti er undir, en ekki hylur, og veldur það miklum úða. En þannig hagar hér við sól, að síðari hluta dags stendur hún skáhallt eftir gjánni og ljómar upp fosslöðrið, svo fágætt er að sjá. Umgerðin sem gjáhamrarnir mynda er ekki sísti fegurðaraukinn, hvort heldur fossinn er í léttum sumarham eða í klakaböndum að vetri.“

Heimildir.
 Árni Hjartarson og Snorri Zóphóníasson 2010.Öxará. Náttúrufræðingurinn 90. árg.
 Björn Th. Björnsson 1994. Þingvellir, staðir og leiðir. Mál og menning, Reykjavík, 195 bls.

Fossar á Íslandi
Þingvellir
Aðalból (Vestur-Húnavatnssýsla)

Aðalból í Vestur-Húnavatnssýslu er innsti bær í Austurárdal sem er austastur Miðfjarðardala, um 200 metrum yfir sjávarmáli. Aðalból er víðlend jörð og sauðland þar er mikið.

Húnaþing vestra
Íslenskir bæir
Aðalból (Hrafnkelsdal)

Aðalból er bær í Hrafnkelsdal (í gamla Jökuldalshreppi) í Norður-Múlasýslu. Aðalból er meðal þeirra bæja sem lengst eru frá sjó á íslandi. Þaðan eru um 100 km í botn Héraðsflóa en um 60 km í botn Berufjarðar. Bærinn er þekktur úr Hrafnkels sögu Freysgoða. Þar reisti Hrafnkell Hallfreðarson bú, gerðist höfðingi og hafði goðorð yfir Hrafnkelsdal og Jökuldal.

Bæir í Múlaþingi
Hrafnkelsdalur

Hrafnkelsdalur er dalur í Múlaþingi sem gengur suður úr Jökuldal. Dalurinn er um 18 km langur uns hann skiptist í tvo afdali, Glúmstaðadal og Þuríðarstaðadal. Hrafnkelsdalur er sögusvið Hrafnkels sögu Freysgoða, þar eru tveir vel kunnir bæir, Aðalból og Vaðbrekka, en sagnir herma að þar hafi verið mikil byggð áður fyrr og eru víða í dalnum mjög fornar byggðarleifar.

Dalir á Íslandi
Múlaþing
Aðaldalshraun

Aðaldalshraun er hraun í utanverðum Aðaldal, milli Skjálfandafljóts og Laxár. Aðaldalshraun þekur flennistóran hluta dalbotns Aðaldals, er nær 100 ferkílómetrar og samanstendur í raun af tveimur öðrum hraunum, Eldra-Laxárhrauni sem kemur úr Ketildyngju (um 3500 ára gamalt) og Yngra-Laxárhrauni sem kemur úr Þrengsla- og Lúdentsborgum (um 2000 ára). Yngra hraunið hylur það eldra víðast í dalnum.

Suður-Þingeyjarsýsla
Hraun á Íslandi
Minik Wallace

Minik Wallace (fæddur 1890, látinn 29. október 1918) var inúíti sem var fluttur til Bandaríkjanna ásamt fimm öðrum inúítum frá Grænlandi árið 1897 í leiðangri Robert Peary. Faðir Miniks Qisuk var einn af inúítunum. Allir ínúítarnir nema Minik dóu úr berklum. Minik var ættleiddur af safnstjóra og tók upp ættarnafn hans Wallace. Lík föður hans Qisuk var sent til safnstjórans og flegið og beinagrind Qisuk  höfð til sýnis á safninu. 

Minik fór aftur til Grænlands og bjó þar um tíma en kom seinna aftur til Bandaríkjanna. Hann lést í Spænsku veikinni 1918.

Sjá einnig 
 Ahnighito

Tenglar 
 Hljóðupptaka - sagan af Minik 

Inúítar
Aðalmannsvatn

Aðalmannsvatn, einnig Bugavatn er stöðuvatn á Eyvindarstaðarheiði, norðan til í Bugum. Sunnarlega í vatninu er hár og gróinn hólmi, en vestur af vatninu er brekka upp á Þingmannaháls.

Stöðuvötn á Íslandi
Húnabyggð
Affall

Affall er bergvatnskvísl í Landeyjum. Kvíslin rennur á mörkum Austur- og Vestur-Landeyja og fellur til hafs á milli Hallgeirseyjar og Bergþórshvols.

Dragár á Íslandi
4G

4G er fjórða kynslóð farsímaneta sem tekur við af 3G og þarf að uppfylla skilyrði IMT Advanced-staðalsins sem skilgreindur er af Alþjóðafjarskiptasambandinu. 4G felur í sér bættan aðgang að farsímaneti, netsímaþjónustu, netsjónvarp í háskerpu, netleiki, myndsímafundi og þrívíddarsjónvarp.

Farsímanet
Benghazi

Benghazi er önnur stærsta borg Líbíu og höfuðstaður Kýrenæku. Íbúar eru um 630 þúsund. Í borginni eru margar stofnanir sem venja er að séu í höfuðborgum landa, eins og þing landsins, landsbókasafnið, höfuðstöðvar Libyan Airlines og ríkisolíufélagsins National Oil Corporation. Vegna þessa er stöðug samkeppni milli Benghazi og Trípólí.

Borgarastyrjöldin í Líbíu 2011 hófst í borginni og tímabundið þjóðarráð Líbíu hafði þar aðsetur sitt um tíma. Frá því að önnur borgarastyrjöldin hófst 2014 hafa staðið þar bardagar milli Þjóðarhers Líbíu og íslamskra uppreisnarhópa.

Orðsifjafræði heitisins er það að það er tvísamsett úr ben, sem merkir sonur sbr Benjamín (gæfusonur) og Benoní (sonur harmkvæla minna), og ghazi sem mun vera sama orð og rassia og því merka stríðssonur eða þvíumlíkt.

Borgir í Líbíu
Emírat

Emírat er land sem heyrir undir emír, sem er titill einvaldsherra í mörgum löndum þar sem Íslam er ríkistrú. Emír er oft talinn jafngilda evrópskum fursta og emírat er því oft þýtt sem furstadæmi. 

Nú eru tíu emíröt í heiminum, þar af sjö í Sameinuðu arabísku furstadæmunum:
 Afganistan: Landið hefur í reynd verið íslamskt emírsdæmi frá endurkomu Talíbana á valdastól í ágúst 2021. Emírsdæmið nýtur þó ekki alþjóðlegrar viðurkenningar.
 Barein
 Katar
 Sameinuðu arabísku furstadæmin:
 Furstadæmið Abú Dabí
 Furstadæmið Adsman
 Furstadæmið Dúbæ
 Furstadæmið Fúdsaíra
 Furstadæmið Ras al-Kaíma
 Furstadæmið Sjarja
 Furstadæmið Úmm al-Kúvaín

Emíröt
Tegundir stjórnarfars